EkBass/fiwiki-20250220-pages-articles huggingface dataset:
Blast of Silence

Blast of Silence on suomalainen riippumaton levy-yhtiö, joka perustettiin Turussa vuonna 2010. Yritys julkaisee pääasiassa punkalbumeita sekä vinyyli- että kasettiformaateissa. Yhtyeitä: * The Achtungs * Baby´s Blood * Joni Ekman * Kivesveto Go-Go * Kytänsoittajat * M.O.T.O. (Usa) * Myrkky-Käärme * Nyrkkitappelu * Pertti Kurikan Nimipäivät * Pää Kii * Sick Thoughts (Usa) * Tight Genes (Usa) * Tohtori Koira * The Toxics * Väistä! * Yleislakko == Aiheesta muualla == * Kotisivut *Blast Of Silence Records Facebookissa *Blast Of Silence Records Instagramissa *Blast Of Silence Records Soundcloudissa *Blast Of Silence Records Discogsissa Luokka:Suomalaiset levy-yhtiöt
Luterilainen kirkko – Kanada

Luterilainen kirkko – Kanada (Lutheran Church–Canada) on luterilainen kirkko, joka toimii Kanadassa Pohjois-Amerikassa. Kirkon jäsenmäärä on noin 48 000. == Historia == Missouri-synodin lähetystyöntekijät perustivat ensimmäiset Kanadan seurakuntansa Ontarioon vuonna 1854. Vuonna 1988 Kanadan seurakunnat muodostivat Missouri-synodista itsenäisen kirkon, johon kuului kolme piiriä: Alberta-British Columbia District, Central District ja East District. == Nykytilanne == Kirkolla on noin 300 seurakuntaa, joissa on noin 48 000 jäsentä. Kirkko kuuluu Missouri-synodin tavoin Kansainväliseen luterilaiseen neuvostoon. == Lähteet == == Aiheesta muualla == * Kirkon kotisivut Luokka:Evankelis-luterilaiset kirkot Luokka:Luterilaisuus Kanadassa
Lasse Vibe

Lasse Vibe (s. 22. helmikuuta 1987 Tranbjerg, Tanska) on tanskalainen jalkapalloilija, joka edustaa Allsvenskanissa pelaavaa IFK Göteborgia. Pelipaikaltaan Vibe on hyökkääjä. == Seurajoukkueura == Vibe edusti kaudella 2008–2009 FC Fyniä ollen mukana nousemassa Tanskan kolmannelta sarjatasolta 1. divisioonaan, jossa edusti seuraa seuraavalla kaudella. Kaudeksi 2010–2011 Vibe siirtyi niin ikään 1. divisioonassa pelanneeseen FC Vestsjællandiin. Puolentoista kauden aikana hän teki seurassa 43 sarjaottelussa 17 maalia. Hän sai siirron Superliigaan SønderjyskEen kesken kauden 2011–2012. Vibe pelasi ensimmäisen liigaottelunsa seurassa 25-vuotiaana 4. maaliskuuta 2012, kun joukkue hävisi Brøndby IF:lle vieraissa 0–1. Ensimmäisen liigamaalinsa hän teki 18. maaliskuuta SønderjyskEn hävitessä kotonaan Silkeborg IF:lle 2–4. Yhteensä Vibe pelasi ensimmäisellä pääsarjakaudellaan 14 ottelua ja teki kuusi maalia. Kausi 2012–2013 oli Viben läpimurtokausi – hän teki SønderjyskElle 33 liigaottelussa 13 maalia. Vibe oli joukkueensa paras ja koko sarjan seitsemänneksi paras maalintekijä.Superliga 2012/2013 – Topscorers Kesällä 2013 hän siirtyi Ruotsin Allsvenskaniin IFK Göteborgiin. Kaudella 2013 Vibe teki 14 sarjaottelussa kaksi maalia, mutta kaudella 2014 hän löi itsensä läpi myös Ruotsissa tehden 26 pääsarjaottelussa 23 maalia. Vibe teki muun muassa hattutempun kolmesti – 17. huhtikuuta Åtvidabergs FF:ää, 20. heinäkuuta Mjällby AIF:ää ja 24. syyskuuta Örebro SK:ta vastaan. Hän voitti sarjan maalikuninkuuden.Allsvenskan 2014 – Topscorers Vibe aloitti IFK Göteborgissa myös kauden 2015, mutta 16 sarjaottelun ja kuuden maalin jälkeen hän siirtyi Englannin mestaruussarjaan Brentfordiin heinäkuussa 2015. Vibe saavutti IFK Göteborgissa Ruotsin cupin voiton 2015. == Maajoukkueura == Vibe nousi Tanskan A-maajoukkueeseen kesken Ruotsin läpimurtokautensa. Verraten myöhään pääsarjatasolle nousseella Vibellä ei ollut taustaa juniorimaajoukkueista. Hän pelasi ensimmäisen A-maaottelunsa 3. syyskuuta 2014, kun Tanska hävisi Turkille 1–2. Ensimmäisen kilpailullisen maaottelunsa Vibe pelasi 7. syyskuuta 2014, kun Tanska voitti Armenian kotonaan 2–1 EM-kilpailujen 2016 karsinnoissa. Ensimmäisen maajoukkuemaalinsa Vibe teki samoissa karsinnoissa 11. lokakuuta 2014, kun Tanska pelasi 1–1-vierastasapelin Albaniaa vastaan. Yhteensä Vibe pelasi EM-karsinnoissa viisi ottelua ja teki yhden maalin. == Lähteet == Luokka:Tanskalaiset jalkapalloilijat Luokka:Vuonna 1987 syntyneet Luokka:Elävät henkilöt
Craig Hall

Craig Hall (s. 10. toukokuuta 1974 Auckland, Uusi-Seelanti) on uusiseelantilainen näyttelijä. Hän on esiintynyt uusiseelantilaisissa, australialaisissa ja yhdysvaltalaisissa televisiotuotannoissa. Craig Hall aloitti televisioesiintymisen 1990-luvulla. Hän on vieraillut useissa televisiosarjoissa, kuten sarjoissa Hercules, Cleopatra 2525, Xena ja Mercy Peakin lääkäriasema. Hall on ollut pääroolissa uusiseelantilaisessa komediasarjassa Posketonta porukkaa (vuosina 2008–2010) ja australialaisessa draamasarjassa Kotiin takaisin (2013–), jossa hän esiintyy yhdessä vaimonsa Sara Wisemanin kanssa. == Elokuvia == * Maailman nopein intiaani (2005) * King Kong (2005) * Perfect Creature (2006) * Eagle vs Shark (2007) * The Ferryman (2007) * 30 päivää kaamosta (2007) * Vesihevonen – Legenda syvyyksistä (2007) * Avalon High (2010) * Love Birds (2011) * The Devil's Rock (2011) * Hobitti – Smaugin autioittama maa (2013) == Aiheesta muualla == * Luokka:Uusiseelantilaiset näyttelijät Luokka:Vuonna 1974 syntyneet Luokka:Elävät henkilöt
Matador (televisiosarja)

Matador on tanskalainen 24-osainen televisiosarja vuosilta 1978–1982. Lise Nørgaardin ja Erik Ballingin luomassa sarjassa eletään 1930-luvun lama-ajasta vuoteen 1947 kuvitteellisessa Korsbækin maaseutukaupungissa. Sarjan nimi tulee Monopoly-lautapelin tanskankielisestä nimestä. ==Juoni== Kauppamatkustaja Mads Skjern saapuu poikansa kanssa Korsbæckiin ja päättää asettua kaupunkiin. Hän perustaa naisten vaatetusliikkeen,Matador , Yle Areena. Viitattu 26.1.2016. joka pian ajaa vararikkoon paikkakunnan perinteisen saman alan yrityksen. Skjern laajentaa liiketoimintaansa perustamalla pankin. Sarjassa on monia muitakin henkilöhahmoja ja sivujuonia. ==Vastaanotto== Sarja oli suuri menestys kotimaassaan Tanskassa ja myös Ruotsissa ja Norjassa.Virtanen, Leena: Matador valloitti tanskalaiset, Helsingin Sanomat 11.1.2014. Viitattu 26.1.2016. Sen uusintaesitysjakso sai vuonna 1986 peräti 3,6 miljoonaa katsojaa, mistä tuli Tanskan kaikkien aikojen ennätys. Sarja julkaistiin myös 12 DVD-levyn pakettina, josta tuli maan suosituin DVD-julkaisu. Suomessa Matador esitettiin ensi kerran vasta 2007 ja uudestaan 2014. Vuonna 2006 Matador valittiin yhtenä kahdestatoista tanskalaiselokuvasta mukaan Tanskan kulttuurikaanoniin. ==Lähteet== Luokka:Tanskalaiset televisiosarjat Luokka:1970-luvun televisiosarjat Luokka:1980-luvun televisiosarjat
Abby Earl

Abby Earl (s. 14. huhtikuuta 1990) on australialainen näyttelijä, joka tunnetaan parhaiten Anna Blighin roolista televisiosarjassa Kotiin takaisin. == Elämä ja ura == Abby Earl varttui Australian Uudessa Etelä-Walesissa Broulee-nimisessä rannikkokaupungissa. Hän muutti kotoa 15-vuotiaana lähtiessään opiskelemaan ilmaisupainotteiseen high schooliin Sydneyyn. Koulusta valmistuttuaan hän sai ensimmäisen televisioroolinsa, kun hän vieraili vuonna 2007 yhden jakson verran australialaisessa Love My Way -draamasarjassa. Vuonna 2009 hän pääsi Western Australian Academy of Performing Arts -korkeakouluun, jossa hän osallistui kolmen vuoden näyttelijäkoulutukseen. Läpimurtonsa Abby Earl teki Kotiin takaisin -draamasarjassa, jota alettiin esittää huhtikuussa 2013. Earl oli vuonna 2014 ehdolla Australian parhaan uuden kyvyn Logie-palkinnon saajaksi. == Filmografiaa == === Televisiosarjoja === * Love My Way (2007, yksi jakso) – Chloe * Underbelly (2012, yksi jakso) – Karina * Kotiin takaisin (2013–) – Anna Bligh == Lähteet == == Aiheesta muualla == * Luokka:Australialaiset näyttelijät Luokka:Vuonna 1990 syntyneet Luokka:Elävät henkilöt
Väinönkatu

Väinönkatu on katu Jyväskylän keskustassa. Etelässä se alkaa Hannikaisenkadusta ja jatkuu Vapaudenkadun, Kauppakadun ja Yliopistonkadun yli ja päättyy Sepänkatuun. Pohjoisessa se ohittaa Jyväskylän torin. Vapaudenkadun ja Yliopistonkadun välissä sijaitseva osa Väinönkatua on kävelykatua.Jyväskylän karttapalvelu ja Google maps Katu oli alkujaan nimeltään Pohjoinen poikkikatu, mutta se nimettiin Wäinönkaduksi Jyväskylän asemakaavan laajentamisen yhteydessä vuonna 1899. Väinämöiseen viittaavan nimen antaminen kadulle lienee johtunut siitä, että pohjoisessa katu jatkui asemakaavan laajennusalueelle, jolla sijaitsevien katujen nimet viittasivat aiheiltaan Kalevalaan.Jussi Jäppinen: Oletko koskaan nähnyt kauniin kaupungin (2005), s. 95 == Lähteet == Luokka:Jyväskylän kadut
Dosso Dossi

Dosso Dossi (1479–1542) oli italialainen taidemaalari. Tiettävästi Lorenzo Costa opetti häntä. Dossi palveli Ferraran hovia vuodesta 1517 alkaen ja oli 1500-luvulla Ferraran koulukunnan pääedustaja ja sen viimeisiä edustajia. Arvoiden mukaan hän oli aikansa huomattavin ei-venetsialainen väritaiteilija. Dossi toimi enimmäkseen Alfonso d’Esten hovimaalarina. Vuonna 1518 Roomassa ja Venetsiassa hän sai herätteitä Giorgionen ja Tizianin väritaiteesta. Hänen töidensä aiheet ovat usein uskonnollisia tai mytologisia tai viittaavat hänen ystävänsä Arioston tai Ovidiuksen runouteen. Dossi teki myös laatu- ja muotokuvia. Töille ovat ominaisia dramaattinen liikevaikutelma, yksilölliset kasvonilmeet ja tunnelmaltaan romanttiset maisemat, joissa esiintyy valon ja varjojen vaihteluja sekä ilmakehän ilmiöitä. Nämä Dossin työt ennakoivat barokkia. Yhdessä veljensä Battista Dossin kanssa Dossi maalasi freskoja Ferraraan, Mantovaan ja Pesaroon. == Teoksia == Tiedosto:Dosso Dossi 025.jpg|Mytologinen kohtaus, n. 1524. Tiedosto:San Michele e il demonio, Dosso Dossi.jpg|Arkkienkeli Mikael taistelee paholaista vastaan ja Maria otetaan taivaaseen enkelten joukossa, 1533–1534. == Lähteet == == Aiheesta muualla == Luokka:Italialaiset taidemaalarit Luokka:Vuonna 1479 syntyneet Luokka:Vuonna 1542 kuolleet
Lorenzo Costa

Lorenzo Costa (n. 1460–1535) oli italialainen taidemaalari. Costaa opettivat ainakin F. Cossa ja E. Robert. Alussa hän maalasi kotikaupunkinsa Ferraran realistissävytteistä maalausperinnettä seuraten mutta 1490-luvulla siirtyi Bolognan koulukunnan lyyrisen idealismin kannattajaksi. Costan uskonnollisessa ja mytologisessa tyylissä korostui tunnelmallinen maisemamaalaus vähitellen yhä enemmän. Hänen on ajateltu olleen yksi barokin herooisen maisemataiteen edelläkävijöistä.Facta, osa 2 vuodelta 1976, palsta 132 Hänen töistään kuuluisin on Isabella d´Esten runotarten hovi, jonka hän maalasi ollessaan Mantovan hovimaalarina. == Lähteet == Luokka:Italialaiset taidemaalarit Luokka:1400-luvulla syntyneet Luokka:Vuonna 1535 kuolleet
Francesco del Cossa

Francesco del Cossa (1436–1478)britannica.com: Francesco del Cossa oli italialainen taidemaalari. Hän teki osan Ferrarassa olevan Palazzo Schifanoian kuuluisasta kuukausikuvafreskosarjasta.Facta, osa 2 vuodelta 1976, palsta 132 Sitä pidetään hänen päätyönään. Hän oli Cosimo Turan ohella 1400-luvun Ferraran koulun pääedustaja.Otavan Iso tietosanakirja, osa 2 vuodelta 1961, palsta 364 == Lähteet == == Aiheesta muualla == Luokka:Italialaiset taidemaalarit Luokka:Vuonna 1436 syntyneet Luokka:Vuonna 1478 kuolleet
Batik Air

Batik Air on indonesialainen lentoyhtiö. Se on Lion Air -halpalentoyhtiön tytäryhtiö, joka on nimetty myyttisen Batik-linnun mukaan. == Laivasto == Heinäkuussa 2016: Laivasto Konetyyppi Lukumäärä Tilauksia Airbus A320-200 18 22 Boeing 737-800 12 Boeing 737-900ER 6 == Lähteet == == Aiheesta muualla == * Lentoyhtiön kotisivut Luokka:Indonesialaiset lentoyhtiöt
Erkki Karjalainen

Erkki Karjalainen tarkoittaa seuraavia: * Erkki Karjalainen, punakaartilainen * Erkki Karjalainen (1934–1996), trumpetisti * Erkki Karjalainen (1933–2016), toimittaja
Erkki Karjalainen (toimittaja)

Erkki Karjalainen (10. heinäkuuta 1933 Terijoki – 6. tammikuuta 2016 Berliini, Saksa) oli suomalainen toimittaja. Hän oli pohjoismaisten uutistoimistojen yhteinen kirjeenvaihtaja Pekingissä 1977–1980 ja pitkään Yleisradion palveluksessa ulkomaankirjeenvaihtaja muun muassa Länsi- ja Itä-Saksassa, Jugoslaviassa ja Unkarissa. Karjalaisella oli monipuolinen kielitaito: hän osasi muun muassa ruotsia, serbokroatiaa ja unkaria.Ralf Friberg, Mies joka löysi Kekkosen, (muistokirjoitus) Helsingin Sanomat 27.1.2016 s. B13 Erkki Karjalainen pääsi ylioppilaaksi Haminan yhteislyseosta vuonna 1952, jonka jälkeen hän opiskeli Åbo Akademissa, josta hän suoritti ekonomin tutkinnon vuonna 1957 ja kauppatieteen maisterin tutkinnon vuonna 1961 sekä lisensiaatin tutkinnon vuonna 1966. Karjalainen toimi myös Turun kauppakorkeakoulun assistenttina ja jatkoi opintojaan myöhemmin sekä Englannissa että Saksan liittotasavallassa. Karjalainen toimi opettajana Freie Universitätissä, Länsi- Berliinissä vuosina 1967–1968. Vuonna 1968 Karjalainen aloitti Yleisradion avustajana Berliinissä. Hän jäi eläkkeelle Ylestä 1996 ja asui aluksi perhesyistä monta vuotta Wienissä ennen kuin muutti Berliiniin. Karjalaisen puoliso oli toimittaja Raija Valta. ==Teokset== * Hullu vuosi 1968. WSOY, 1969 * Raija Valta, Erkki Karjalainen: Titon perintö ja perilliset, Tammi, 1980 ISBN 951-30-5116-1 * Erkki Karjalainen ja Raija Valta: Kiina. Weilin + Göös, 1982. ISBN 951-35-2607-0 * Seppo Hentilä, Erkki Karjalainen, Raija Valta: Saksa : voima Euroopan keskellä. Painatuskeskus, 1993. (Kleio ja nykypäivä). ISBN 951-37-0954-X * Saksan talous uudessa Euroopassa : Saksa ja saksalaiset. EVA, 1996. ISBN 951-9042-61-X * Erkki Karjalainen ja Raija Valta: Saksalaisten valtakunta. Tammi, 1999 ISBN 951-31-1432-5 * Erkki Karjalainen ja Raija Valta: Balkan kolkuttaa Euroopan omaatuntoa. Gummerus, 2000. (Opinion). ISBN 951-20-5684-4 * Erkki Karjalainen ja Raija Valta: Jörg Haider : Itävallan vai koko Euroopan ongelma?. Gummerus, 2001. ISBN 951-20-5845-6 ==Lähteet== Luokka:Suomalaiset televisiotoimittajat Luokka:Ylen toimittajat Luokka:Ulkomaankirjeenvaihtajat Luokka:Saksansuomalaiset Luokka:Vuonna 1933 syntyneet Luokka:Vuonna 2016 kuolleet
The Complete Journals of L. M. Montgomery

The Complete Journals of L. M. Montgomery on kanadalaisen kirjailijan Lucy Maud Montgomeryn (1874–1942) päiväkirjojen lyhentämätön laitos. Aiemmin 1980-luvulla ilmestynyttä valikoitua versiota The Selected Journals of L. M. Montgomery tehdessään toimittajat saivat ohjeeksi karsia kaiken, mikä ei ollut hauskaa ja vienyt tarinaa eteenpäin. Tuloksena oli varsin erilainen kuva Montgomerysta kuin minkä päiväkirjojen lyhentämätön versio antaa. Lyhentämättömässä päiväkirjajulkaisussa on mukana valokuvia, joita Montgomery oli liimannut päiväkirjaansa, samoin lehtileikkeitä, muotokuvia ja postikortteja. Teokseen on liitetty uusi johdanto ja uudet huomautukset. Kirjoittamassaan uudessa johdannossa Michael Bliss esittää yllättäviä seikkoja. Päiväkirjoista on ilmestynyt kaksi osaa, joista ensimmäinen osa kattaa vuodet 1889–1900, toinen nuoren aikuisuuden vuodet 1889–1911. ==Teokset== * The Complete Journals of L. M. Montgomery: The PEI Years, 1889–1900, Oxford University Press 2012 ISBN 978-0-19-900210-8 * The Complete Journals of L. M. Montgomery: The PEI Years, 1901–1911, Oxford University Press 2013 ISBN 978-0-19-900211-5 ==Lähteet== Luokka:Kanadalaiset kirjat Luokka:Elämäkerrat ja muistelmat Luokka:2010-luvun kirjat
Ana Kobal

Ana Kobal (s. 11. marraskuuta 1983 Žirovnica) on slovenialainen alppihiihtäjä. Hän edusti SK Radovljica -seuraa ja on pituudeltaan 167 cm. Kobal sijoittui Torinon olympialaisten 2006 pujottelussa 25:nneksi. Torinon universiadeissa 2007 hän sai suurpujottelussa hopeaa. Nuorten MM-kilpailuissa hän oli parhaimmillaan kymmenes alppiyhdistetyssä 2003. Kobal kilpaili maailmancupissa vuosina 2002–2007. Hän saavutti kolme kertaa maailmancupin pisteitä ollen parhaimmillaan 20:s Sierra Nevadan pujottelussa helmikuussa 2007. Euroopan cupin osakilpailuissa hän sijoittui kolme kertaa kolmanneksi. == Lähteet == Luokka:Slovenialaiset alppihiihtäjät Luokka:Vuonna 1983 syntyneet Luokka:Elävät henkilöt
Jan Lundell

Jan Lundell -nimisiä henkilöitä ovat: * Jan Lundell (s. 1966), suomalainen kemian professori * Jan Lundell (s. 1973), suomalainen jääkiekkomaalivahti
Saulin paras kaveri

Saulin paras kaveri on viihdeohjelma, jossa Sauli Koskinen käy jokaisessa jaksossa yhden suomalaisen Yhdysvalloissa asuvan julkisuuden henkilön luona.Sauli Koskinen etsii uusia parhaita kavereita FOXilla == Jaksot == Jakso Vieras Ensiesitys 1\. Jaakko Manninen 14. syyskuuta 2013 2\. Suvi Koponen 21. syyskuuta 2013 3\. Sami Eskelinen 28. syyskuuta 2013 4\. Stefan Richter 5. lokakuuta 2013 5\. Pia Lamberg 12. lokakuuta 2013 6\. Markku Lähdesmäki 19. lokakuuta 2013 7\. Riku Campo 26. lokakuuta 2013 8\. Anna Easteden 2. marraskuuta 2013 9\. Janne Kouri 9. marraskuuta 2013 10\. Niko Nousiainen 16. marraskuuta 2013 == Lähteet == Luokka:Suomalaiset televisio- ohjelmat
Transformice

Transformice on selainpohjainen hiiripeli, jossa pelataan hiirellä, joka kerää juustoja erilaisissa tasoissa, eli niin sanotuissa kartoissa. Juustoilla voi ostaa omalle hiirelleen erilaisia vaatteita, turkkeja ja asusteita. Shaamanit ovat hiirten apureita, jotka auttavat hiiriä pääsemään juuston ja myöhemmin kolon luokse rakentamalla tai muilla keinoilla. Shamaaneita on joko yksi, kaksi tai ei yhtään kartoissa. Jos ei tasossa ole shaamaneita, se tarkoittaa sitä, että hiirien pitää omin neuvoin saada juustoa. Jokaisessa kentässä on aika, jonka sisällä juusto pitää saada ja viedä se hiirenkoloon. Transformicessa on erilaisia titteleitä, joita kertyy esimerkiksi kerätyn juuston tai shamaanina autettujen hiirten mukana. Jokainen hiiri aloittaa aluksi tittelistä "Hiirulainen". Kirjoittamalla chattiin /title pääsee paikkaan, jossa voit valita tittelin titteleistä, jotka omistat. Transformicessa on myös eventtejä eli tapahtumia, joista voi voittaa erilaisia esineitä ja turkkeja, joita voi käyttää kartoissa. Shamaani myös saa omia taitojaan, millä hän pystyy auttamaan hiiret nopeasti koloon. Pelissä juustolla voi ostaa avatariisi uusia vaatteita == Lähteet == * http://www.transformice.com == Aiheesta muualla == * http://www.transformice.com * https://www.youtube.com/watch?v=1Ew8wnL7KtA Luokka:Vuoden 2010 videopelit Luokka:Indie-videopelit Luokka:Flash-pelit Luokka:Selainpelit
Pari-ui yeonin

Pari-ui yeonin (, ) on televisioyhtiö SBS:n esittämä eteläkorealainen TV- sarja. Sen päärooleissa ovat Kim Jung-eun, Park Shin-yang ja Lee Dong-gun. == Aiheesta muualla == * Viralliset kotisivut Luokka:Eteläkorealaiset draamasarjat Luokka:2000-vuosikymmenen televisiosarjat Luokka:SBS:n televisiosarjat
Peurahaui yeonin

Peurahaui yeonin (, ) on televisioyhtiö SBS:n esittämä eteläkorealainen TV- sarja. Sen päärooleissa ovat Jeo Do-yeon, Kim Joo-hyk ja Kim Min-jon. == Aiheesta muualla == * Viralliset kotisivut Luokka:Eteläkorealaiset draamasarjat Luokka:2000-vuosikymmenen televisiosarjat Luokka:SBS:n televisiosarjat
Hermann Ebbinghaus

Hermann Ebbinghaus (1850–1909) oli saksalainen psykologi, joka toimi professorina Berliinissä, Breslaussa ja Hallessa. Hän teki kokeellisen psykologian kannalta käänteentekeviä muistia koskevia tutkimuksia. Hänen keksimänsä niin sanottu säästömetodi mahdollistaa kunkin harjoituskerran jälkeen tapahtuneen oppimisen mittaamisen merkityksettömien tavujen avulla oppimisajan lyhenemisenä tai lukemiskertojen vähentymisenä.Otavan Iso tietosanakirja, osa 2 vuodelta 1961, palsta 631 Hänen muistintutkimuksillaan käynnistämäänsä traditiota alettiin myöhemmin kutsua verbaaliseksi oppimiseksiOtavan Suuri Ensyklopedia, s. 4890. == Lähteet == Luokka:Saksalaiset psykologit Luokka:Saksalaiset professorit Luokka:Vuonna 1850 syntyneet Luokka:Vuonna 1909 kuolleet
Rok Flander

Rok Flander (s. 26. kesäkuuta 1979 Kranj) on slovenialainen lumilautailun maailmanmestari. Flander voitti parisuurpujottelun maailmanmestaruuden Arosassa 2007, ja sai samoissa kilpailuissa pronssia paripujottelussa. Gangwonin MM-kilpailuissa 2009 hän oli paripujottelussa neljäs. Parisuurpujottelussa hän sijoittui MM-kilpailuissa kahdeksanneksi Stonehamissa 2013 ja Lachtalissa 2015. Flander sijoittui olympialaisissa parisuurpujottelussa seitsemänneksi Torinossa 2006, kahdeksanneksi Vancouverissa 2010 ja kuudenneksi Sotšissa 2014. Flander voitti maailmancupin parisuurpujottelukilpailun San Vigiliossa joulukuussa 2006, Söldenissa lokakuussa 2007 ja Telluridessa joulukuussa 2010 sekä paripujottelun La Molinassa tammikuussa 2008. Hän on sijoittunut maailmancupin kilpailuissa lisäksi neljä kertaa toiseksi ja viisi kertaa kolmanneksi. Flander sijoittui paripujottelun ja parisuurpujottelun yhteisen maailmancupin kokonaiskilpailussa kolmanneksi kaudella 2006–2007, neljänneksi 2009–2010 ja viidenneksi kaudella 2007–2008. == Lähteet == Luokka:Slovenialaiset lumilautailijat Luokka:Vuonna 1979 syntyneet Luokka:Elävät henkilöt
De Dietrich (Lunéville)

De Dietrich oli vuosina 1897–1905 valmistettu ranskalainen automerkki. == Historia == De Dietrich -automerkin juuret juontavat Saksan ja Ranskan rajamaiden kiistanalaisella Elsass-Lothringenin, ranskaksi Alsace-Lorraine, yli 300 vuotta vaikuttaneen De Dietrich -suvun teollisuustoimintaan. Vuonna 1896 yhtiön silloinen johtaja, paroni Adrien de Turckheim päätti laajentaa yhtiön tuotantoa rautatiekaluston valmistuksesta maantieajoneuvojen tuotantoon, hankkimalla Amédée Bolléen valmistuslisenssin. De Dietrich -nimisten autojen valmistus Lorrainen Lunévillessa aloitettiin vuonna 1897. Aluksi tuotevalikoima oli samanlainen De Dietrichin Niederbronnissa (Niederbronn-les-Bains (saksaksi: Bad Niederbronn)) sijainneen tehtaan kanssa. Niederbronn sijaitsi tuolloin Saksan puolella rajaa. Ajoneuvojen valmistus De Dietrich -nimellä päättyi vuonna 1905 ja niiden valmistusta Lorraine-Dietrich- nimisinä jatkoi Société Lorraine des Anciens Établissements De Dietrich et Cie -niminen yhtiö.Mylorraine.fr - Lorraine de course : les voitures "Lorraine- Dietrich" == Ajoneuvot == Ensimmäinen tuotantomalli oli Amédée Bollée -lisenssillä valmistettu kaksisylinterinen, iskutilavuudeltaan joko 2300 cm³ tai 3000 cm³ malli. Näitä valmistui vuoden 1898 aikana 72 kappaletta ja vuonna 1900 107 kappaletta. Näillä autoilla osallistuttiin myös vuoden 1901 Pariisi–Berliini-kilpailuun, mutta ne eivät olleet kovin kilpailukykyisiä. Myöhemmin yhtiö valmisti autoja marseillelaisen Turcat-Méryn lisenssillä. Näissä malleissa kaksi- tai nelisylinterinen moottori oli asennettu auton etuosaan ja voimansiirto taka-akselille oli ketjuvälitteinen. Vuonna 1902 yhtiö valmisti 253 ajoneuvoa. Vuonna 1903 mallitarjontaan kuului nelisylinterisiä malleja 3000 cm³:n, 4100 cm³:n tai 5400 cm³:n iskutilavuuksisilla moottoreilla. De Dietrich Grand Duc (1898) in Musée National de l'Automobile (Mulhouse).jpg|Amédée Bollée -lisenssillä valmistettu De Dietrich Grand Duc vuodelta 1898. 1903-DeDietrich-3JOT-1199.jpg|1903 De Dietrich Tonneau Paris-Madrid 1903 - Camille du Gast pilots her 30 hp De Dietrich, with starting number 29.jpg|Madame Camille du Gast kuvattuna De Dietrich -kilpa-autossaan vuoden 1903 Pariisi-Madrid -autokilpailussa. == Aiheesta muualla == * Redémarrage De Dietrich et Cie Luneville 1897 -video == Lähteet == Luokka:Ranskalaiset automerkit
HMS Ramillies (1785)

HMS Ramillies oli Britannian kuninkaallisen laivaston vuonna 1785 vesillelaskettu Culloden-luokan 74-tykkinen kolmannen luokan linjalaiva. == Valmistus == Alus tilattiin 19. kesäkuuta 1782 Randallilta Rotherhitheltä, missä köli laskettiin joulukuussa. Alus laskettiin vesille 12. heinäkuuta 1785 ja valmistui 18.-31. heinäkuuta Deptfordissa ja lopulta 22. syyskuuta Woolwichissa.Winfield 2007 s. 83 == Palvelus == Alus otettiin palvelukseen helmikuussa 1793 päällikkönään Henry Harvey. Se osallistui 1. kesäkuuta 1794 Ushantin neljänteen taisteluun, jossa sai surmansa kaksi ja seitsemän miehistönjäsentä haavoittui. Amiraliteetti siirsi 3. elokuuta 1830 aluksen reserviin satamapalvelukseen. Se varustettiin sairaalaksi kesäkuussa 1831 Chathamissa, minkä jälkeen se siirrettiin Sheernessiin. Alus romutettiin helmikuussa 1850 Deptfordissa.Winfield 2007 s. 84 == Lähteet == * === Viitteet === Luokka:Culloden-luokan linjalaivat
Ydintekniikka

Ydintekniikka on ydinfysiikan lakeja ja luonnonilmiöitä soveltava tekniikan ala. Ydintekniikkaa sovelletaan muun muassa ydinreaktoreissa ja ydinaseissa. *
Hotelli Hansa

Hotelli Hansa oli Helsingissä Mannerheimintie 5:ssä Uudessa ylioppilastalossa vuosina 1924–1968 toiminut hotelli ja ravintola. Ravintola oli loppuaikoinaan kirjailijoiden ja muun kulttuuriväen suosiossa. Pentti Saarikoski oli sen paras mainosmies, toinen tunnettu asiakaskirjailija oli Hannu Salama. Tunnettujen kanta-asiakkaiden ydinjoukkoa oli kymmenkunta.Kirjastokaista, HansaVeteraaniradikaali, Ylioppilaslehti Hotelli Hansa avattiin Uuden ylioppilastalon Mannerheimintien puoleiseen siipeen tammikuussa 1925, kun rakennusta oli korotettu kahdella kerroksella. Sitä ennen liikesiiven ylimmissä kerroksissa olivat toimineet Hugo Öhmanin omistamat Ylioppilaskoti ja Lähetyshotelli. Hotelli Hansaa isännöi alkujaan leskirouva Elin Ståhle, myöhemmin insinööri Ragnar Cabell, vuodesta 1955 johtaja Runar Nyholm ja viimeisessä vaiheessa tämän leski Helvi Nyholm. Hotellin kaksi ylintä kerrosta jouduttiin 1940-luvun lopulla luovuttamaan ylioppilasjärjestöjen käyttöön. Vuonna 1965 Hansan tiloihin alettiin suunnitella Ylioppilastuki ry:n omaa hotellia, ja päätös tilojen haltuunotosta tehtiin keväällä 1967. Omistaja Nyholm kieltäytyi sulkemasta ravintolaa vuokrasopimuksen päätyttyä vuoden 1968 alussa. Monet tunnetut kulttuurivaikuttajat ja varsinkin pääkaupungin vasemmistolehdet ottivat kantaa Hansan puolesta ja arvostelivat ylioppilaskuntaa. Hannu Salama, Pentti ja Tuula Saarikoski, Jorma Ojaharju, Lassi Sinkkonen ja Mikko Niskanen allekirjoittivat Hansaa puolustaneen julkilausuman, joka julkaistiin Suomen Sosialidemokraatissa. Hansa häädettiin lopulta tiloistaan maaliskuussa 1968, mistä syntyi suuri mediatapahtuma.Jouni Yrjänä: Liikeyritys – Ylioppilaskunta kiinteistöyrittäjänä, s. 183, 196, 219–221 teoksessa Uusi ylioppilastalo – 100 vuotta Helsingin sydämessä (toim. Jari Eerola). Gaudeamus, Helsinki 2010. Koska hotelli-ravintola ei suostunut lähtemään vapaaehtoisesti, sen irtaimisto jouduttiin kantamaan ulos. Häätöä käsiteltiin myöhemmin useassa oikeusasteessa, mutta ylioppilaskunta voitti jutun. Hansan tilalle perustettiin Hotelli Borealis, joka jouduttiin kannattamattomana lopettamaan jo vuonna 1973. Vuonna 1979 puretun Uuden ylioppilastalon pihasiiven paikalle rakennettiin vuonna 1981 Hansatalona tunnettu liikerakennus.Yrjänä 2010, s. 224–225, 234. Vuonna 2024 Uuden ylioppilastalon, Hansatalon ja viereisen hotelli Seurahuoneen rakennuksissa avautui uusi Hotelli Grand Hansa, joka on osa Minor Hotels -yrityksen omistamaa NH Collection -hotelliketjua.NH Collection Helsinki Grand Hansa herätti eloon historiallisen hotellikorttelin STT 16.5.2024. Viitattu 19.5.2024. ==Lähteet== Luokka:Helsingin entiset hotellit Luokka:Helsingin entiset ravintolat Luokka:Kluuvi
Massavaje

Massavaje, joskus myös massakato, on ydinfysiikassa esiintyvä luonnonilmiö, jossa yksittäisen atomin kokonaismassa on pienempi kuin sen sisältämien vapaana olevien rakenneosasten (nukleonien) kokonaismassa. Massavaje voidaan laskea vapaana olevien rakennehiukkasten massoista vähentämällä yhtenäisen atomin kokonaismassa. Osa kokonaismassasta on sidosenergian muodossa. Jos atomi fissioituu eli hajoaa tytärnuklideiksi, sidosenergia vapautuu tavallisesti hiukkasten liike-energiana tai fotoneina. Tällöin voidaan laskea sidosenergian määrä massavajeesta tai toisinpäin tunnetulla Einsteinin yhtälöllä E=mc², jossa E on sidosenergia, m on massavaje ja c on luonnonvakio valonnopeus.http://www.nndc.bnl.gov/masses/mass.mas03 == Katso myös == *Massaylijäämä == Lähteet == * * Tipler, P. A; Llewellyn, R. A. (2004). Modern Physics. W. H. Freeman and Company. ISBN 0-7167-4345-0 === Viitteet === == Aiheesta muualla == *Opetus TV: Massavaje ja ytimen massaosuus Luokka:Ydinfysiikka Luokka:Luonnonilmiöt
Kesäillan valssi (televisio-ohjelma)

Kesäillan valssi oli vuosina 1996–2011 Yle TV2 -kanavalla esitetty viihdeohjelma, jossa nähtiin artistivieraita viihdyttämässä tanssijoita tanssilavoilla eri puolilla Suomea. Ohjelmaa juonsi alusta alkaen Sari Tamminen. == Aiheesta muualla == * Luokka:1990-luvun suomalaiset musiikkiohjelmat Luokka:2000-vuosikymmenen suomalaiset musiikkiohjelmat Luokka:2010-luvun suomalaiset musiikkiohjelmat Luokka:Yle TV2:n televisio- ohjelmat
Cliff Curtis

Clifford Vivian Devon ”Cliff” Curtis (s. 27. heinäkuuta 1968 Rotorua, Uusi- Seelanti) on uusiseelantilainen näyttelijä. Hänet tunnetaan muun muassa roolistaan Fear the Walking Dead -televisiosarjassa. ==Filmografia== Elokuvat Elokuvat Elokuvat Elokuvat Vuosi Nimi Rooli 1993 Piano Mana 1993 Desperate Remedies Fraser 1994 Kahu & Maia 1994 Kerran sotureita Bully 1994 Rapa Nui - Pääsiäissaaren salaisuus Short Ears 1996 Chicken Zeke 1996 Mananui Mana 1998 Deep Rising – uhka syvyyksistä Mamooli 1998 Kuusi päivää, seitsemän yötä Kip 1999 Virus Hiko 1999 Kolme kuningasta Amir Abdulah 1999 Bringing Out the Dead Cy Coates 1999 The Insider – sisäpiirissä Sheikh Fadlallah 2000 Jubilee Billy Williams 2001 Blow Pablo Escobar 2001 Training Day Smiley 2001 The Majestic The Evil But Handsome Prince Khalid 2002 Sivulliset uhrit Claudio Perrini 2002 Valasratsastaja Porourangi 2003 Valamiehet Frank Herrera 2004 Fracture Detective Franklin 2004 Spooked Mort Whitman 2004 Heinous Crime pizzankuljettaja 2005 The Pool Husband 2005 River Queen Wiremu 2006 The Fountain Captain Ariel 2007 Sunshine Searle 2007 Fracture – murtumaton Detective Flores 2007 Die Hard 4.0 FBI Deputy Director Miguel Bowman 2008 10000 BC Tic'Tic 2009 Push Hook Waters 2009 Rajattu maa Hamid Baraheri 2010 The Last Airbender Tulen valtias Ozai 2011 Colombiana Emilio Restrepo 2012 A Thousand Words Dr. Sinja 2014 The Dark Horse Genesis Potini 2015 Last Knights Lt. Cortez 2016 Risen Yeshua (Jeesus) Nasaretilainen 2018 Megalodon James “Mac” Mackreides 2019 Fast & Furious: Hobbs & Shaw Jonah Hobbs 2019 Doctor Sleep Billy Freeman 2022 Avatar: The Way of Water Tonowari 2025 Avatar: Fire and Ash Tonowari 2029 Avatar 4 Tonowari Televisio Televisio Televisio Televisio Televisio Vuosi Nimi Rooli Huomioita 1991 Under Cover Zip Televisioelokuva 1994 Hercules in the Underworld Nessus Televisioelokuva 1995 Mysterious Island Peter 2 jaksoa 1996 City Life Daniel Freeman 4 jaksoa 1998 The Chosen Father Tahere Televisioelokuva 2002 Point of Origin Mike Camello Televisioelokuva 2004 Traffic Adam Kadyrov Minisarja 2009–2010 Trauma Reuben "Rabbit" Palchuk 20 jaksoa 2011 Totuuden anatomia FBI Agent Derek Ames 2 jaksoa 2012 Missing Agent Dax Miller 10 jaksoa 2014 Gang Related Javier Acosta 13 jaksoa 2015– Fear the Walking Dead Travis Manawa 6 jaksoa Luokka:Uusiseelantilaiset näyttelijät Luokka:Vuonna 1968 syntyneet Luokka:Elävät henkilöt
Per Mollerup

Per Mollerup (s. 20. helmikuuta 1942 Nakskov) on tanskalainen muotoilija ja tietokirjailija. Mollerup opiskeli taloustieteitä Århusin kauppakorkeakoulussa 1960-luvulla ja väitteli arkkitehtuurin tohtoriksi Ruotsin Lundin yliopistossa 1997. Vuosina 1974–1984 hän julkaisi Mobilia Design -muotoilulehteä ja 1984–1988 Tools Design Journal -lehteä. Vuosina 1984–2009 hänellä oli Designlab-niminen yritys, joka erikoistui opastejärjestelmiin ja yritysten graafiseen ilmeeseen. Vuosina 2005–2009 Per Mollerup toimi muotoilun professorina Oslon taidekorkeakoulussa. Vuodesta 2009 hän on ollut viestinnän muotoilun (Communications Design) professorina Swinburne University of Technology -korkeakoulussa Australian Melbournessa. == Muotoiluprojekteja == Mollerupin muotoilutoimisto Designlab suunnitteli 1980-luvun puolivälistä lähtien opastejärjestelmiä muun muassa Kööpenhaminan (1989), Oslon (1996) ja Tukholman Arlandan (1998) lentoasemille. Vuonna 2002 valmistui Kööpenhaminan metron opastejärjestelmä. Designlabin muita asiakkaita ovat olleet sairaalat ja museot eri maissa. Designlab on palkittu yhdeksän kertaa Tanskan muotoiluneuvoston palkinnolla. Muiden kansainvälisten asiantuntijoiden mukana Mollerup osallistui 2000-luvulla Viron, Latvian ja Liettuan kansallisten muotoilupoliittisten ohjelmien suunnitteluun. == Palkintoja ja huomionosoituksia == Vuonna 1996 Per Mollerup sai Thorvald Bindesbøll -mitalin ja seuraavana vuonna Tanskan kirjatyöntekijöiden kunniapalkinnon. Hän on Viron muotoilujärjestön kunniajäsen. ==Teoksia== * Yrityksen graafinen ohjelma (1985, alkuteos Virksomhedens design-program, suom. Markku Kuoppamäki. Alform Oy) * Design til at leve med (1986, myös mm. ruotsiksi) * Godt nok er ikke nok. Betragtgninger og offentligt design. (1992) * Marks of Excellence: The History and Taxonomy of Trademarks. (1997, uusittu laitos 2013) * Collapsible: The Genius of Space-Saving Design. (2002) * Wayshowing: A Guide to Environmental Signage (2005) * Brandbook: BrandingFolelser, Fornuft (2008) * PowerNotes: Slide presentations reconsidered (2011) Myös verkossa: * Wayshowing > Wayfinding: Basic & Interactive (2013) * Data Design: Visualising quantities, locations, connections (2015) * Simplicity: A Matter of Design (2015) == Lähteet == Luokka:Tanskalaiset muotoilijat Luokka:Tanskalaiset tietokirjailijat Luokka:Vuonna 1942 syntyneet Luokka:Elävät henkilöt
Fjalar Åsten

Rafaelhttp://www.jvek.fi/fjalar_asten.php Fjalar ”Fjalle” Åsten (8. huhtikuuta 1929 Helsinki – 26. tammikuuta 2016 Helsinki) oli suomalainen erotuomari useissa eri urheilulajeissa. Hän tuomitsi urallaan yhteensä lähes 10 000 ottelua, mikä lienee epävirallinen Suomen ennätys.http://www.iltasanomat.fi/jalkapallo/art-1453791388715.html Åsten pelasi 1950-luvulla jalkapalloa ja jääpalloa Helsingin Palloseurassa. Vuonna 1955 hän ryhtyi erotuomariksi. Hän tuomaroi jalkapallo-, jääpallo-, käsipallo- ja kaukalopallo-otteluita. Jalkapallossa hän oli pääsarjatason ja käsipallossa kansainvälisen tason tuomari. Åstenin erotuomarinura päättyi vuonna 2001. Hän oli Suomen Palloliiton ainaisjäsen ja Helsingin Erotuomarikerhon kunniajäsen. Åsten oli mukana Stadin Slangi -yhdistyksen toiminnassa. Åsten kuoli Herttoniemessä kotinsa pihalla 26. tammikuuta 2016. Hän oli kuollessaan 86-vuotias. Åstenin Hans-poika toimi myös jääpalloerotuomarina, ja Hansin Micke-Max-poika on pelannut jääkiekkoa. Åstenin tytär Krista/Kristiina Koskela pelasi pääsarjatasolla koripalloahttp://www.baskethotel.com/fba/fi/krista-sten ja käsipalloa. Åstenin tyttärenpoika Toni Koskela pelasi jalkapalloa miesten pääsarjassa ja ulkomailla ja on toiminut jalkapallovalmentajana. == Lähteet == Luokka:Suomalaiset jalkapalloilijat Luokka:Suomalaiset jääpalloilijat Luokka:Suomalaiset jalkapallotuomarit Luokka:Suomalaiset jääpallotuomarit Luokka:Vuonna 1929 syntyneet Luokka:Vuonna 2016 kuolleet
Josh Barnett

Joshua Lawrence Barnett (s. 10. marraskuuta 1977 Seattle, Washington) on yhdysvaltalainen vapaaottelija ja showpainija. Hän voitti UFC:n raskaansarjan mestaruuden 2002 ja Pancrasen avoimen painoluokan mestaruuden 2003. Barnett otteli myös Pridessa ja Strikeforcessa. ==Vapaaottelu== Barnett oli harjoitellut ennen vapaaottelemista painia ja hieman potkunyrkkeilyä. Vuonna 1996 hän meni harjoittelemaan Jim Harrisonin salille vapaaottelemistaYears Later, Josh Barnett Still Carries Lessons From His First Teacher mmafighting.com 10.9.2011 Viitattu 27.1.2016 ja vuotta myöhemmin Barnett aloitti vapaaottelu-uransa 1997 UFCF-organisaatiossa. Hän otteli viisi ottelua voittaen kaikki. Sittemmin 1999 Barnett siirtyi SuperBrawliin, jossa hän otteli ensimmäisessä ottelussaan Juha Tuhkasaarea vastaan voitokkaasti. Myöhemmin Barnett otteli myös Bobby Hoffmania ja Dan Severniä vastaan. ===UFC=== Barnett otteli ensi kerran UFC:ssä 17. marraskuuta 2000 UFC 28 tapahtumassa. Vastassa oli Gan McGee, jonka hän voitti teknisellä tyrmäyksellä toisessa erässä. ==Lähteet== Luokka:Yhdysvaltalaiset vapaaottelijat Luokka:Yhdysvaltalaiset showpainijat Luokka:Dopingrikkomuksesta tuomitut vapaaottelijat Luokka:Vuonna 1977 syntyneet Luokka:Elävät henkilöt
David Berry

David Berry on australialainen näyttelijä. Hänen tunnetuin roolinsa on James Bligh, jota hän näytteli australialaisdraamassa Kotiin takaisin vuosina 2013–2018. David Berry syntyi Kanadan Torontossa australialaisille vanhemmille, ja he muuttivat Sydneyyn Berryn ollessa seitsemänvuotias. Ennen näyttelijän uraa hän työskenteli toimittajana. Berrylla on kahden ystävänsä kanssa lauluryhmä Jersey to Motown. == Filmografiaa == === Televisiosarjat === * Neiti Fisherin etsivätoimisto (2012, yksi jakso) – Alastair * Home and Away (2012, kymmenen jaksoa) – Logan meyer * Kotiin takaisin (2013–2018, 56 jaksoa) – James Bligh * Outlander – Matkantekijä (2016–2020, yhdeksän jaksoa) – Lordi John Grey == Lähteet == == Aiheesta muualla == * Luokka:Australialaiset näyttelijät Luokka:Elävät henkilöt
Carlos Loyzaga

Carlos M. Loyzaga (29. elokuuta 1930 San Jose, Yhdysvaltain miehittämä Filippiinit – 27. tammikuuta 2016 San Juan) oli filippiiniläinen koripalloilija ja koripallovalmentaja. Häntä pidetään useissa arvioissa maan historian parhaana koripalloilijanahttp://www.rappler.com/sports/by- sport/basketball/120403-ph-basketball-caloy-loyzaga-dies. Loyzaga pelasi 1950- ja 1960-luvuilla Filippiinien miesten maajoukkueessa, joka voitti MM-pronssia Brasiliassa 1954http://www.linguasport.com/baloncesto/internacional/mundial/1954_RIO_SQUADS.htm Loyzagan oltua turnauksen parhaita korintekijöitä. Filippiinien MM-mitali on vuoteen 2022 mennessä ainoa aasialaisen maan voittama miesten koripallossa. Loyzaga edusti Filippiinejä myös Chilen MM-kilpailuissa 1959, missä Filippiinit sijoittui kahdeksanneksi, ja kesäolympialaisissa Helsingissä 1952 (Filippiinit yhdeksäs) sekä Melbournessa 1956 (seitsemäs).Olympics at Sports- Reference.comhttp://www.linguasport.com/baloncesto/internacional/mundial/worldcup.htm Aasian kisoista Loyzagan edustama Filippiinit voitti neljä ja Aasian- mestaruuskilpailuista kaksi kultamitalia. Loyzaga toimi myös koripallovalmentajana ja muun muassa johdatti Filippiinit Aasian mestaruuteen vuonna 1967. Loyzaga kuoli San Juanissa 27. tammikuuta 2016 85 vuoden ikäisenä. == Lähteet == * Carlos Loyzaga Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Filippiiniläiset koripalloilijat Luokka:Filippiiniläiset koripallovalmentajat Luokka:Vuonna 1930 syntyneet Luokka:Vuonna 2016 kuolleet
Alexander Duff

Alexander Duff (1806–1878) oli skotlantilainen Intiassa työskennellyt lähetyssaarnaaja. Lisäksi hän kotimaassaan toimi lähetystieteen yliopisto- opetuksen hyväksi. Vuonna 1830 Duff perusti Kalkuttaan ylemmille kasteille suunnatun collegen. Hän perusti Intiaan muitakin koulujaOtavan Suuri Ensyklopedia, s. 8398. Hän pyrki kehittämään erityisesti koululähetystäFacta, osa 2 vuodelta 1976, palsta 360. Duff uskoi, että hindulaisuus voitaisiin nujertaa parhaiten ylemmän englanninkielisen kouluopetuksen avulla. Vuonna 1843 hän liittyi vapaakirkkoon.Iso tietosanakirja, osa 2 vuodelta 1931, palsta 1282 == Lähteet == Luokka:Vuonna 1806 syntyneet Luokka:Vuonna 1878 kuolleet
Malheurin kapina

Malheurin kapina tapahtui Yhdysvalloissa Oregonin osavaltiossa tammikuussa 2016. Tilanne sai ilmeisesti alkunsa karjapaimenten laidunnusoikeuksista liittovaltion mailla. Kaksi karjankasvattajaa, isä ja poika Hammond, oli tuomittu tuhopoltoista 2001 ja 2006 pitkiin vankeusrangaistuksiin. Hammondit itse olivat kertoneet polton syyksi tuholaisten polttamisen, mutta silminnäkijät olivat kertoneet heidän harjoittaneen salametsästystä. Hammondit olivat myös laiduntaneet karjaa omien maidensa lisäksi liittovaltion mailla. Oregonin Burnsissa pidettiin Hammondien vapauttamista vaativa rauhanomainen mielenosoitus tammikuussa 2016. Tämän jälkeen Ammon Bundyn johtamat aseistetut joukot valtasivat liittovaltion omistaman Malheurin luonnonpuiston ja sen päärakennuksen ilmoittaen sen päämajakseen. He itse ilmoittivat määräkseen noin 150 henkeä. FBI valtasi rakennuksen ja pidätti Bundyn ja kuusi muuta. Pidätyksen yhteydessä käydyssä ammuskelussa kuoli yksi ja haavoittui yksi.http://www.kgw.com/news/local/eastern-oregon/inside-the-hammonds-arson- case-at-the-center-of-the-oregon-occupation/11749883 http://www.iltasanomat.fi/ulkomaat/art-1451791907470.html http://www.hs.fi/ulkomaat/a1453861107412 Kapina päättyi 12. helmikuuta 2016 viimeisenkin antauduttua. Kapinaa pidettiin Yhdysvalloissa äärimmäisenä osoituksena liittovaltiovastaisista mielipiteistä. http://www.hs.fi/ulkomaat/a1455158026358 Lokakuussa 2016 valamiehistö vapautti kaikki seitsemän pääsyytettyä.http://www.bbc.com/news/world-us- canada-37795012 ==Lähteet== == Aiheesta muualla == Luokka:Oregonin historia Luokka:Vuoden 2016 rikokset Luokka:Kapinat Yhdysvalloissa
Bonilha

Wallace Bonilha Félix (s. 26. tammikuuta 1996 Rio de Janeiro, Brasilia) on brasilialainen jalkapalloilija, joka pelasi kaudella 2016 Suomen Veikkausliigassa FC Lahden joukkueessa lainalla kotimaansa Fluminensesta. Pelipaikaltaan Bonilha on keskikenttäpelaaja. Bonilha on Fluminensen kasvatti. Hän voitti vuonna 2015 seuran alle 20-vuotiaiden joukkueen paidassa ikäluokan Brasilian mestaruuden. Tammikuussa 2016 Bonilha siirtyi kauden 2016 kattavalla lainasopimuksella Fluminensen yhteistyöseuraan, Suomen Veikkausliigassa pelaavaan FC Lahteen. == Lähteet == Luokka:Brasilialaiset jalkapalloilijat Luokka:Vuonna 1996 syntyneet Luokka:Elävät henkilöt
Euller

Euller da Silva Rodrigues (s. 30. tammikuuta 1995) on brasilialainen jalkapalloilija, joka on pelannut Suomen Veikkausliigassa FC Lahden joukkueessa lainasopimuksella kotimaansa Fluminensesta. Pelipaikaltaan Euller on hyökkääjä. Euller on Fluminensen kasvatti. Tammikuussa 2016 hän siirtyi kauden 2016 kattavalla lainasopimuksella Fluminensen yhteistyöseuraan, Suomen Veikkausliigassa pelaavaan FC Lahteen. == Lähteet == Luokka:Brasilialaiset jalkapalloilijat Luokka:Vuonna 1995 syntyneet Luokka:Elävät henkilöt
Edzná

Edzná on muinainen mayaintiaanien kaupunki ja nykyinen arkeologinen alue Jukatanin niemimaan pohjoisosassa Meksikossa. Se sijaitsee noin 65 kilometriä Campechen kaupungista pohjoiseen. Edznán huomattavin rakennus on 40 metriä korkea päätemppeli, jonka huipulta näkee laajalti ympäristöön. Ensimmäiset havainnot asutuksesta on vuodelta 400 eaa. ja viimeiset 1500-luvulta. Alue on matkailijoille avoinna. == Lähteet == == Aiheesta muualla == *Edzná Photo Essay *Wikimapian satelliittikuvaa Edznásta Luokka:Maya-kaupungit Luokka:Arkeologiset kohteet Meksikossa
Rise (Skilletin albumi)

Rise on Skilletin kahdeksas studioalbumi. Se julkaistiin 25. kesäkuuta 2013 levymerkillä Word Records. == Kappaleet == # (säv./san. John Cooper) # (säv./san. John Cooper) # # (säv./san. John Cooper, Korey Cooper) # (säv./san. John Cooper) # (säv./san. John Cooper) # # # # (säv./san. John Cooper) # (säv./san. John Cooper, Korey cooper) == Kokoonpano == * John Cooper – laulu, basso * Korey Cooper – kitara, kosketinsoitin * Seth Morrison – kitara * Jen Ledger – rummut, taustalaulu, laulu (kappaleet 1, 4, 8 ja 11) == Arvostelut == * Allmusic: Allmusic review * Daily News: Daily News * Jesus Freak Hideout: Jesus Freak Hideout == Aiheesta muualla == * Rise discogs.com -sivustolla == Lähteet == Luokka:Vuoden 2013 albumit Luokka:Skilletin albumit
Amédée Bollée fils

thumb|Amedee Bollee 6CV Vis-à-vis 1895 Amédée Bollée fils oli vuosina 1885–1922 toiminut ranskalainen ajoneuvovalmistaja. ==Yleistä== Autotehtaan perusti Amédée Bollée nuorempi, vuosina 1873–1881 höyryautoja valmistaneen Amédée Bollée vanhemman poika. Vuonna 1885 Ranskan Le Mansiin perustettu yritys valmisti autoja Amédée Bollée -nimellä. Yhtiön tuotanto lopetettiin vuonna 1922. Yhtiön toiminta oli ennen I maailmansotaa varsin menestyksekästä ja sen myöntämillä lisensseillä valmistivat ajoneuvoja ranskalainen De Dietrich (Lunéville), saksalainen De Dietrich (Niederbronn) ja itävaltalainen Leesdorfer Automobilwerke. ==Tuotanto== Amédée Bollée nuorempi valmisti ensimmäisen autonsa vuonna 1885 isänsä avustamana. Kyseinen auto oli kaksipaikkainen, höyrykoneella varustettu ajoneuvo. Samana vuonna hän valmisti myös pienemmän, omaa suunnittelua olevan höyryauton. Vuonna 1889 aloitettiin tutkimustyö polttomoottorien parissa ja ensimmäiset sarjana valmistuneet polttomoottoriajoneuvot ajoittuvat vuoden 1895 vaiheille. Korimallina oli nelipaikkainen vis-à-vis, jonka kaksisylinterinen moottori antoi tehoa 6 hevosvoimaa ja voimansiirto vetävälle taka-akselille tapahtui hihnan välittämänä. Yksi tällainen ajoneuvo otti osaa vuonna 1896 ajettuun Pariisi–Marseille–Pariisi-kilpailuun. Vuonna 1898 virtaviivaisella korilla varustettu malli otti 3. sijan Pariisi–Amsterdam-kilpailussa. Vuonna 1899 esiteltiin 20 hv:n nelisylinterisellä, 6300 cm³: n moottorilla varustettu kilpa-auto. Sarjatuotantomalleina olivat 10 hv:n kaksisylinterinen ja 12 hv:n nelisylinterinen malli. Vuodesta 1904 lähtien nelisylinterinen moottori oli sijoitettu auton keulalle pystyasentoon ja jäähdyttimen pyöreä muoto oli samankaltainen kuin Delaunay-Belleville-autoissa. Vuosina 1907–1914 valmistettiin mallia Type E. Tämän 6333 cm³:n moottorilla varustetun mallin hintataso oli samaa luokkaa Rolls-Royce Silver Ghostin kanssa ja niitä valmistettiin 200 kappaletta. Vuonna 1912 esiteltiin 4000 cm³:n moottorilla varustettu Type F. I maailmansodan jälkeen valmistui vielä joitain Type F -mallin autoja, mutta Amédée Bollée fils, kuten niin monet muutkin ajoneuvovalmistajat, kaatui sodan jälkeiseen taloustilanteeseen. Sotatuotannon jäljiltä yhtiön palkkalistoilla oli paljon työvoimaa, uusien automallien kehitystä ei ollut tehty vuosiin, tuotantolinjojen ajantasaistaminen vaati runsaasti pääomaa ja inflaation takia autojen myynti oli alamaissa. Amedee Bollee Type D 1901.JPG|Type D 1901 Amedee Bollee Fils Type F Torpedo.jpg|Type F Torpedo Amedee Bollee Type F 30 CV 1912.JPG|Type F 30CV 1912 Amedee Bollee Type F 30 CV 1919-1923.JPG|Type F 30CV 1919-1923 == Aiheesta muualla == * Amédée Bollée -videoita == Lähteet == * Harald Linz, Halwart Schrader: Die Internationale Automobil-Enzyklopädie. United Soft Media Verlag, München 2008, ISBN 978-3-8032-9876-8. * George Nick Georgano: The Beaulieu Encyclopedia of the Automobile. Volume 1: A–F. Fitzroy Dearborn Publishers, Chicago 2001, ISBN 1-57958-293-1. Luokka:Ranskalaiset automerkit
Love (Asan albumi)

Love on suomalaisen rap-artistin Asan yhdeksäs albumi, joka julkaistiin 21. elokuuta 2015. Sen kappaleissa käytetään taustoina materiaalia vuosina 1966–1979 toimineen Love Recordsin katalogista. Albumi sijoittui Suomen virallisella listalla parhaimillaan kakkossijalle. == Vastaanotto == Soundin Sami Nissinen antoi albumille kolme tähteä viidestä, kehuen Didier Selinin ja Jukka Immosen vanhojen samplejen ja modernin musiikin yhdistelemisen onnistuneisuutta. == Kappaleet == Kaikki kappaleet sanoittanut Asa, ellei toisin mainittu. # # # # # # # # # # # # # # == Arvostelut == * Soundi: == Lähteet == == Aiheesta muualla == * Love discogs.com-sivustolla Luokka:Vuoden 2015 albumit Luokka:Didier Selinin tuottamat albumit Luokka:Jukka Immosen tuottamat albumit Luokka:Asan albumit
Bilebändi 2012

Bilebändi 2012 oli keväällä 2012 Yle TV2-kanavalla esitetty viihdeohjelma, jossa etsittiin suomen parasta bilebändia. Juontajina toimi Kalle Lindroth ja Anna Laulumaa. Tuomareina toimi Hanna-Riikka Siitonen, Jarkko Ahola ja Juha Torvinen.Yle TV2 Crew 2012 Bilebändeinä kisasivat Remix, Likka, Grooving High Allstars, Roope Salminen & Koirat, Playa Band, Circus Showband, Lipsaset ja The Jags.Yle TV2 Bilebands 2012 Finaalijaksossa vierailevana tuomarina nähtiin Virve Rosti. Voittajaksi selviytyi Lipsaset ja toiseksi Grooving High Allstars.Savonlinnan Lipsaset ykkönen Bilebändi 2012-kisassa == Jaksot == Jakso Bändit Ensiesitys 1\. Esittelyjakso 10. maaliskuuta 2012 2\. Remix ja Likka 17. maaliskuuta 2012 3\. Grooving High Allstars ja Roope Salminen & Koirat 24. maaliskuuta 2012 4\. Playa Band ja Circus Showband 31. maaliskuuta 2012 5\. Lipsaset ja The Jags 7. huhtikuuta 2012 6\. Semifinaali 1: Remix ja Grooving High Allstars 14. huhtikuuta 2012 7\. Semifinaali 2: Lipsaset ja Circus Showband 21. huhtikuuta 2012 8\. Finaali: Grooving High Allstars ja Lipsaset 28. huhtikuuta 2012 9\. Huippuhetkiä Bilebändi 2012 Live -lähetyksistä 5. toukokuuta 2012 == Lähteet == == Aiheesta muualla == * Bilebändi 2012 Facebook-sivut Luokka:2010-luvun suomalaiset musiikkiohjelmat Luokka:Yle TV2:n televisio-ohjelmat
Tala

Tala on muun muassa seuraavien suomalaisten sukunimi: * Eero Tala (1931–2005), lääkäri, professori * Heikki Tala (s. 1939), hammaslääkäri, ylilääkäri, Suomalaisuuden liiton puheenjohtaja * Pekka Tala (1919–2010), lääkäri, professori * Sameli Tala (1893–1961), kestävyysjuoksija ==Muita== * Samoan tala, Samoan rahayksikkö